**19.12.2024.**

**E-pasta nosaukums:**

Informācija ārstiem par recepšu izrakstīšanu medikamentu nepieejamības gadījumā

**E-pasta teksts:**

Labdien!

Slimību profilakses un kontroles centrs (turpmāk – Centrs) saskaņā ar Ministru kabineta 2006. gada 21. novembra noteikumu Nr. 948 „Noteikumi par gripas pretepidēmijas pasākumiem” 8.1 **punktu**[[1]](#footnote-1)[1] **un pamatojoties uz gripas monitoringa datiem paziņo par gripas epidēmijas sākumu no 2024. gada 19. decembra** un ievieto šo informāciju Centra tīmekļa vietnē.

2024. gada 50. nedēļā (09.12. – 15.12.) Rīgā klīniski apstiprināto gripas gadījumu skaits pārsniedzis 100 gadījumus uz 100 000 iedzīvotājiem, sasniedzot 107,3 gadījumus uz 100 000 iedzīvotājiem. Tāpat arī 2024. gada 50. nedēļā Nacionālā mikrobioloģijas references laboratorijā gripas pozitīvo gadījumu īpatsvars strauji pieaudzis, sasniedzot 10,2%[[2]](#footnote-2)[2].

Aktuālā informācija par gripas, Covid-19 un citu akūtu augšējo elpceļu infekciju epidemioloģisko situāciju Latvijā un citur pasaulē[[3]](#footnote-3)[3], kā arī ieteikumi gripas, Covid-19 un citu akūtu augšējo elpceļu infekciju profilaksei pieejami SPKC mājas lapā[[4]](#footnote-4)[4].

1. [1] Noteikumi nosaka, ka *Slimību profilakses un kontroles centrs, pamatojoties uz gripas monitoringa datiem, savā tīmekļa vietnē paziņo par gripas epidēmijas sākumu valstī, ja vismaz vienā no gripas monitoringā iesaistītajām teritorijām pacientu skaits, kuriem ir gripa vai pamatotas aizdomas par inficēšanos ar gripu un kuri vērsušies pēc medicīniskās palīdzības, nedēļas laikā pārsniedz 100 pacientu uz 100 000 iedzīvotāju, un gripas epidēmijas beigām valstī, ja vismaz divu nedēļu laikā nevienā no gripas monitoringā iesaistītajām teritorijām šis rādītājs nepārsniedz 100 pacientu uz 100 000 iedzīvotāju*: <https://likumi.lv/ta/id/148626-noteikumi-par-gripas-pretepidemijas-pasakumiem> [↑](#footnote-ref-1)
2. [2] Vadoties pēc Eiropas Slimību profilakses un kontroles centra ieteikumiem, gripas epidēmijas slieksnis, kad tiek izsludināta gripas epidēmija, ja Nacionālā mikrobioloģijas references laboratorijā gripas pozitīvo gadījumu īpatsvars sasniedz 10%: <https://www.ecdc.europa.eu/en/publications-data/operational-considerations-respiratory-virus-surveillance-europe> [↑](#footnote-ref-2)
3. [3] <https://www.spkc.gov.lv/lv/parskati-par-akutu-augsejo-elpcelu-infekciju-gripas-un-covid-19-izplatibu> [↑](#footnote-ref-3)
4. [4] <https://www.spkc.gov.lv/lv/gripas-covid-19-un-citu-akutu-augsejo-elpcelu-infekciju-aaei-profilakses-pasakumi> [↑](#footnote-ref-4)